钦定古今图书集成/理学汇编/学行典/第194卷 > 唐豫〈子璧〉
## 钦定古今图书集成/理学汇编/学行典/第194卷 > 唐豫〈子璧〉

按《广东通志》：“唐豫，字用之，顺德人。父奎，洪武初，以经
明行修荐，授增城教谕。乡民作乱，往谕之，被执不屈
死。豫生颖悟，痛父死非命，建蓼莪亭以寓孝思。德行
醇谨，乡党重之。子璧亦有至行，母瞽，不能自食，璧朝
夕亲饭之，后目复明。一时公卿多重璧。欲荐之者，以
母老辞，父子皆以孝行见称。”